Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: Ellátja a számvitelről szóló 2000. évi C. törvény hatálya alá tartozó gazdálkodónál
Paragraph Index: 727

Ellátja a számvitelről szóló 2000. évi C. törvény hatálya alá tartozó gazdálkodónál mindazokat a feladatokat, amelyek a könyvviteli szolgáltatás körébe tartoznak. Kialakítja a számviteli politikát, a könyvviteli elszámolás, a beszámoló készítés rendszerét, módszerét ideértve a belső információs rendszer kialakítását is. Ellátja a számlarendhez, a könyvvezetéshez, valamint a beszámoló készítéshez szükséges szabályzatok elkészítésével, rendszeres karbantartásával kapcsolatos feladatokat. Biztosítja a valóságnak megfelelő belső és külső információk előállítását, szolgáltatását, 2008/117. szám az elszámolások, az adatok jogszerűségének, szabályszerűségének, megbízhatóságának, bizonylatokkal való alátámasztottságát a számviteli alapelvek betartásával. Elvégzi a könyvviteli szolgáltatás körébe tartozó feladatokat a gazdálkodó alkalmazottjaként, tagjaként, egyéni vállalkozóként, vagy számviteli szolgáltatást nyújtó társaság tagjaként, illetőleg alkalmazottjaként.

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes